गणेशोत्सव और नवरात्रि उत्सव के समारोह जगह-जगह बहुत धूमधाम से मनाये जाने लगे हैं। मुहल्लों-मुहल्लों में, चौराहों-चौराहों पर गणेश जी की मूर्तियों की स्थापना, दुर्गा एवं काली की प्रतिमाओं की स्थापना की जाती है। सुबह-शाम पूजा-आरती का क्रम भी चलता है। अनेक सांस्कृतिक कार्यक्रम भी किये जाते हैं, जिनमें बड़ी संख्या में आबालवृद्ध, नर-नारी भाग लेते हैं। अधिकांश समारोहों में प्रदर्शन-मनोरंजनपरक उत्साह ही अधिक दिखाई देता है। श्रद्धा-साधनापरक गतिविधियाँ बहुत कम होती हैं। प्रयास यह किये जाने चाहिए कि सभी समारोहों के साथ श्रद्धा-साधनापरक कार्यक्रम भी जुड़ें।